Nos Robertus dux Burgundie notum facimus universis presentes litteras inspecturis. Quod nos litteras felicis recordationis Odonis quondam ducis Burgundie avi nostri vidimus in hec verba : Ego Odo dux Burgundie notum facio presentibus et futuris me pro remedio anime mee et predecessorum meorum in conductu meo et protectione suscepisse domum Tardi et universas res ad ipsam domum pertinentes ubicumque in ducatu meo sint. Ego etiam cum precedentes ducisse eamdem domum et res eius in custodia habuerint precepi Aalaz uxori mee quod ipsam et res eius in custodiam sibi capiat. Actum est hoc anno Incarnati Verbi millesimo centesimo nonagesimo nono. Nos autem predictus Robertus dux Burgundie predecessorum nostrorum piis vestigiis inherentes predictam gratiam dicte domui Tardi factam ut supra exprimitur […]tam habentes et firmam confirmamus per has presentes litteras nostri sigilli in veritatis testimonium appensione munitas datum Roure anno Domini Mo CCo octogesimo quinto mense aprili.